Alexander episcopus, dilectis filiis magistro et universis prioribus, ac vices priorum gerentibus etc... salutem etc.... Ordinis vestri generosa plantario que multe religionis et honestatis flores et fructus protulit, effuso longe lateque laudabilis conversationis odore, vos provocat, ut salutifera vestra commoda favore benivolo prosequentes transquillitatem vestram, quantum cum Deo possumus, foveamus. Hinc est quod cum, sicut asseritis, ex indulto apostolice [Fol. 4 v°] sedis, vobis liceat vestri ordinis fratres cure vestre commissos ab excommunicatione absolvere, et cum eis super irregularitatibus dispensare, nisi adeo gravis fuerit et enormis excessus, propter quem merito sit sedes consulenda predicta, vobis auctoritate presentium indulgemus, ut fratres dicti ordinis, quos pro tempore proprios habueritis confessores, absolutionis ac dispensationis beneficium vobis, cum expedierit, juxta indulti prefati tenorem valeant impertiri, ne hii, qui inter vos preesse noscuntur, deterioris conditionis, quam ceteri censeantur. Nulli ergo etc.... concessionis .... Datum Viterbii, kalendas aprilis. – anno quarto.